open-index/open-wikipedia-markdown huggingface dataset:
วัชรปรัชญาปารมิตาสูตร

[thumb|300px|[พระสุภูติกราบทูลอาราธนาพระโคตมพุทธเจ้าแสดงวัชรปรัชญาปารมิตาสูตร ภาพจากม้วนหนังสือวัชรปรัชญาปารมิตาสูตรที่พบในถ้ำผาม่อเกา ประเทศจีน]] 
**วัชรปรัชญาปารมิตาสูตร** () เป็นชื่อพระสูตรสำคัญหมวดปรัชญาปารมิตาของพระพุทธศาสนาฝ่ายมหายาน เชื่อกันว่าพระสูตรหมวดปรัชญาปารมิตานี้เป็นพระสูตรมหายานรุ่นแรก ๆ ที่เกิดขึ้น  

เนื้อหาสาระสำคัญเป็นเรื่องราวการเทศนาสั่งสอนของพระพุทธเจ้ากับพระสุภูติซึ่งเป็นพระอรหันตสาวก ที่พระเชตวันมหาวิหาร ว่าด้วยการบำเพ็ญบารมีของพระโพธิสัตว์  จะต้องกระทำด้วยความไม่ยึดมั่นถือมั่นในสรรพสิ่งทั้งปวง เป็นการอรรถาธิบายถึงหลักศูนยตา ความว่างเปล่าปราศจากแก่นสารของอัตตาตัวตนและสรรพสิ่งทั้งปวง แม้ธรรมะและพระนิพพานก็มีสภาวะเป็นศูนยตาด้วยเช่นเดียวกัน สรรพสิ่งเป็นแต่เพียงสักว่าชื่อเรียกสมมติขึ้นกล่าวขาน หาได้มีแก่นสารแท้จริงอย่างใดไม่ เพราะสิ่งทั้งปวงอาศัยเหตุปัจจัยประชุมพร้อมกันเป็นแดนเกิด หาได้ดำรงอยู่ด้วยตัวของมันเอง  เช่นนี้สิ่งทั้งปวงจึงเป็นมายา พระโพธิสัตว์เมื่อบำเพ็ญบารมีพึงมองเห็นสรรพสิ่งในลักษณะเช่นนี้ เพื่อมิให้ยึดติดในมายาของโลก ท้ายที่สุดพระพุทธองค์ได้สรุปว่าผู้เห็นภัยในวัฏสงสารพึงยังจิตมิให้บังเกิดความยึดมั่นผูกพันในสรรพสิ่งทั้งปวง เพราะสังขตธรรมนั้นอุปมาดั่งภาพมายา ดั่งเงา ดั่งความฝัน ดั่งฟองในน้ำ และดั่งสายฟ้าแลบ เกิดจากการอิงอาศัยไม่มีสิ่งใดเป็นแก่นสารจีรังยั่งยืน  

แนวคิดเรื่องศูนยตานี้ได้พัฒนาต่อไปโดยท่านคุรุนาคารชุนแห่งนิกายมาธยมิกะ จนกลายเป็นความคิดหลักทางพุทธปรัชญาที่ลึกล้ำและโดดเด่นในโลกจนทุกวันนี้ พระสูตรนี้มีแปลเป็นภาษาไทยโดย เสถียร โพธินันทะ

## ชื่อพระสูตร
วัชรปรัชญาปารมิตาสูตรมีชื่อเต็มในภาษาสันสกฤตว่า วัชรัจเฉทิกาปรัชญาปารมิตาสูตร (; Vajracchedikā Prajñāpāramitā Sūtra; วชฺรจฺเฉทิกา ปฺรชฺญาปารมิตาสูตฺร) หมายถึงพระสูตรว่าด้วยปัญญาญาณอันสมบูรณ์ประดุจเพชรที่จะตัดภาพมายา คืออวิชชาและอุปาทานอันเป็นเครื่องกีดขวางมิให้บุคคลบรรลุถึงความรู้แจ้ง ในภาษาอังกฤษเรียกทั่วไปโดยย่อว่า "Diamond Sūtra" (พระสูตรเพชร) หรือ "Vajra Sūtra" (วัชรสูตร) ส่วนชื่อพระสูตรในภาษาอื่นมีดังนี้

*, *jīngāng bōrěbōluómìduō jīng*, เรียกโดยย่อว่า 金剛經, *jīngāng jīng*
*, *kongou hannyaharamita kyou* (คงโง ฮันเนียฮะระมิตะ เคียว), เรียกโดยย่อว่า 金剛経, *kongou kyou* (คงโงเคียว)
*, *geumgang banyabaramil gyeong*, เรียกโดยย่อว่า 금강경, *geumgang gyeong*
* เรียกโดยย่อว่า *Kim cương kinh* 
*

## แหล่งข้อมูลอื่น

*Vajracchedikā Prajñāpāramitā Sūtra: English Translation, Lapis Lazuli Texts
*Diamond Sutra: English Translation , by A. F. Price and Wong Mou-Lam
*The Diamond of Perfect Wisdom Sutra: English Translation , by Chung Tai Translation Committee
*Romanized Sanskrit  and Devanagari  of the Diamond Sutra in the Digital Sanskrit Buddhist Canon.

หมวดหมู่:พระสูตรในพระไตรปิฎกมหายาน
ปูยี

**ปูยี** อาจหมายถึง

* จักรพรรดิผู่อี๋ (อ่านผิดในภาษาอังกฤษ Puyi เป็นปูยี)
* ปู้อี เป็นกลุ่มชาติพันธุ์หนึ่งที่ใช้ภาษาตระกูลขร้า-ไท
ยุวพุทธิกสมาคมแห่งประเทศไทย ในพระบรมราชูปถัมภ์

thumb|ตราสัญลักษณ์ของยุวพุทธิกสมาคมแห่งประเทศไทย ในพระบรมราชูปถัมภ์
**ยุวพุทธิกสมาคมแห่งประเทศไทย ในพระบรมราชูปถัมภ์** เป็นองค์กรทางพระพุทธศาสนาที่สำคัญองค์กรหนึ่งของประเทศไทย **ยุวพุทธิกะ** มีความหมายว่า "ผู้เยาว์ที่นับถือในคำสั่งสอนของพระพุทธเจ้า" ถือกำเนิดขึ้นจากแนวคิดที่จะนำหลักธรรมทางพระพุทธศาสนาให้เข้าถึงเยาวชนและคนรุ่นใหม่  โดยได้มีการดำเนินงานอย่างเป็นรูปธรรมมากว่า 50 ปี

## ประวัติ
ยุวพุทธิกสมาคมแห่งประเทศไทย  ก่อตั้งขึ้นเป็นทางการเมื่อวันที่ 14 มิถุนายน  พ.ศ. 2493 จากแรกเริ่มคือคณะยุวพุทธิกะซึ่งเกิดจากคนรุ่นใหม่ผู้มีอุดมการณ์มุ่งมั่นที่จะศึกษาและเผยแผ่พระพุทธศาสนา  ประกอบด้วย  นายเสถียร โพธินันทะ, นายบุญยง ว่องวานิช, และนายสุพจน์ แสงสมบูรณ์ ท่านทั้ง 3 ได้จัดตั้ง "คณะยุวพุทธิกะ" ขึ้นเมื่อวันพุธ ที่ 15 มกราคม พ.ศ 2492  โดยมีความเห็นพ้องกันว่า จะต้องตั้งสมาคมเผยแผ่พระพุทธศาสนา สำหรับคนวัยเดียวกัน เพื่อจะได้ชักจูงคนหนุ่มสาวให้มาสนใจในพระพุทธศาสนา  ซึ่งได้รับการสนับสนุนจาก อ.สุชีพ ปุญญานุภาพ  เมื่อครั้งยังอยู่ใต้ร่มกาสาวพัสตร์ทรงสมณศักดิ์ที่พระศรีวิสุทธิญาณ  ได้อนุญาตให้ใช้พระอุโบสถวัดกันมาตุยาราม เป็นที่ทำการเริ่มแรก  ระยะแรกได้จัดกิจกรรมปุจฉา-วิสัชนาธรรมในวันอาทิตย์  และมีอบรมปฏิบัติสมถวิปัสสนาภาวนา ได้รับความสนใจจากประชาชนทั่วไป และได้รับความชื่นชมจากผู้ใหญ่ในสมัยนั้น  กระทั่งต่อมาได้พัฒนาจนเกิดเป็นยุวพุทธิกสมาคมแห่งประเทศไทยในพระบรมราชูปถัมภ์  ในวันที่ 14 มิถุนายน พ.ศ. 2493  ได้ใช้อักษรย่อว่า "ย.พ.ส."  โดยได้ดำเนินกิจกรรมต่างๆ ทั้งด้านการศึกษา  เผยแผ่  และปฏิบัติธรรมตามหลักพระพุทธศาสนาแก่เยาวชน  ตลอดจนผู้ที่สนใจอย่างสม่ำเสมอ  ปัจจุบันที่ตั้งสำนักงานใหญ่อยู่ที่ แขวงบางด้วน เขตภาษีเจริญ  กรุงเทพมหานคร

## ลักษณะเด่นของยุวพุทธิกสมาคม

*จดทะเบียนเป็นยุวพุทธิกสมาคมแห่งแรกในประเทศไทย เมื่อวันที่ 14 มิถุนายน 2493 ในเวลาต่อมาจึงมียุวพุทธิกสมาคมจังหวัดต่าง ๆ เกิดขึ้น
*ยุวพุทธ บริหารงานโดยคณะกรรมการบริหารและเจ้าหน้าที่ประจำ
*มีการบริหารจัดการ อย่างเป็นระบบ
*ยุวพุทธ เป็นผู้ริเริ่มหลักสูตรต่าง ๆ เช่น บรรพชาสามเณรภาคฤดูร้อน เป็นครั้งแรก เมื่อปี พ.ศ. 2509
*เป็นองค์กรสาธารณกุศล ที่มีศูนย์วิปัสสนากรรมฐานเปิดให้ผู้ประชาชนทั่วไปเข้าอบรม ปฏิบัติธรรม ทุกเดือนตลอดปี โดยไม่คิดค่าใช้จ่ายใดๆ เป็นเวลาร่วม 20 ปี
*ยุวพุทธ มีหลักสูตรอบรมปฏิบัติธรรมหลากหลาย ทั้งหลักสูตรระยะสั้น 1 วัน , หลักสูตร 2 วัน , หลักสูตร 3 วัน ,หลักสูตร 8 วัน , หลักสูตร 15 วัน จนถึงหลักสูตร 1 เดือน และ หลักสูตร 3 เดือน เพื่อให้ผู้สนใจสามารถเลือกเข้าอบรมปฏิบัติธรรมในโครงการต่าง ๆ ตาม ที่เวลาของตนจะอำนวย

## ข้อมูลเพิ่มเติม
*ยุวพุทธิกสมาคมแห่งประเทศไทยในพระบรมราชูปถัมภ์

หมวดหมู่:องค์การทางศาสนาพุทธ
หมวดหมู่:องค์กรในพระบรมราชูปถัมภ์ในประเทศไทย
หมวดหมู่:สมาคมในประเทศไทย
ญิดดะฮ์

**ญิดดะฮ์** () หรือ **เจดดาห์** () เป็นเมืองท่าในแคว้นมักกะฮ์ ประเทศซาอุดีอาระเบีย ตั้งอยู่ริมชายฝั่งทะเลแดงในภูมิภาคฮิญาซ ญิดดะฮ์เป็นศูนย์กลางการค้าของประเทศ ไม่มีใครทราบว่านครนี้ก่อตั้งขึ้นเมื่อใด แต่ความโดดเด่นของญิดดะฮ์เติบโตขึ้นใน ค.ศ. 647 เมื่อเคาะลีฟะฮ์ อุษมาน จัดให้เป็นศูนย์กลางการเดินทางสำหรับนักเดินทางมุสลิมในการเดินทางเข้านครศักดิ์สิทธิ์มักกะฮ์เพื่อทำฮัจญ์ นับตั้งแต่นั้นมา ญิดดะฮ์จึงทำหน้าที่เป็นทางผ่านสำหรับผู้แสวงบุญหลายล้านคนที่เดินทางมายังซาอุดีอาระเบีย ซึ่งเดิมมาทางทะเล และปัจจุบันมาทางเครื่องบิน

ด้วยประชากรประมาณ 3,751,722 คนใน ค.ศ. 2022 ทำให้ญิดดะฮ์เป็นเมืองใหญ่สุดทั้งในแคว้นมักกะฮ์ และฮิญาซ เมืองใหญ่อันดับ 2 ในซาอุดีอาระเบีย (รองจากเมืองหลวงรียาด) และใหญ่อันดับ 9 ในตะวันออกกลาง นครนี้เป็นศูนย์บริหารขององค์การความร่วมมืออิสลาม ท่าเรืออิสลามญิดดะฮ์เป็นท่าจอดเรือที่ใหญ่เป็นอันดับที่ 36 ของโลก และใหญ่เป็นอันดับ 2 กับชุกชุมเป็นอันดับ 2 ในตะวันออกลาง (เป็นรองเพียงท่าเรือญะบัลอะลีของบดูไบ)

## เมืองพี่น้อง
ญิดดะฮ์มีเมืองพี่น้องหรือเมืองแฝดอยู่ดังนี้:

*  อาดานา ประเทศตุรกี
*  อะเล็กซานเดรีย ประเทศอียิปต์
*  อัลมาเตอ ประเทศคาซัคสถาน
*  อัมมาน ประเทศจอร์แดน
*  บากู ประเทศอาเซอร์ไบจาน
*  จิตตะกอง ประเทศบังกลาเทศ
*  ดูไบ สหรัฐอาหรับเอมิเรตส์
*  อิสตันบูล ประเทศตุรกี
*  จาการ์ตา ประเทศอินโดนีเซีย
*  การาจี ประเทศปากีสถาน
*  กูจิง ประเทศมาเลเซีย
*  มาร์เบยา ประเทศสเปน
*  มารือ ประเทศเติร์กเมนิสถาน
*  ออราน ประเทศแอลจีเรีย
*  ออช ประเทศคีร์กีซถสาน 
*  ปลอฟดิฟ ประเทศบัลแกเรีย
*  ซูราบายา ประเทศอินโดนีเซีย
*  ไทเป ไต้หวัน
*  ตูนิส ประเทศตูนิเซีย

## อ้างอิง

## แหล่งข้อมูลอิ่น

* Municipality of Jeddah Official municipality website  (archived 31 May 2007)
* Principality of Jeddah Official Jeddah principality website 
* Destination KSA Saudi Arabia Citation website 
* City of Jeddah Official website  (archived 17 July 2009)

หมวดหมู่:เมืองในประเทศซาอุดีอาระเบีย
กีฬาประเภททีม

thumb|ทีมกีฬารักบี้ฟุตบอลหญิงของออสเตรเลีย
thumb|ทีมต้องอาศัยความสามัคคีเพื่อที่จะเอาชนะฝ่ายตรงข้าม

**กีฬาประเภททีม** แทนความหมายถึงกีฬาที่ต้องใช้ความสามารถของแต่ละบุคคล เพื่อให้บรรลุผลตามที่ได้รับมา , เช่นกีฬาฟุตบอล (ในรูปแบบต่างๆ) , คริกเก็ต, เบสบอล, แฮนด์บอล, ฮ็อกกี้, บาสเกตบอล, และ วอลเลย์บอล. คำว่าทีมกีฬามีความหมายตรงกันข้ามกับ กีฬาที่เล่นคนเดียวเช่น กีฬาที่ใช้แร็กเก็ต มวยสากล หรือ ศิลปะการป้องกันตัว) หรือกีฬาที่ใช้การจับเวลา เช่นกรีฑา ลู่และลาน หรือ ว่ายน้ำ).อย่างไรก็ดีก็มีกีฑาและว่ายน้ำบางประเภท ที่เป็นทีมกีฬาs,แต่ก็มีแนวทางการเล่นแตกต่างจากกีฬาที่ใช้บอลอย่างมาก คือการเป็นทีมเวิรค ความร่วมมือร่วมใจ การทำคะแนน การมีตำแหน่งที่ถนัดเพื่อเป็นการเฉพาะเจาะจงในหน้าที่

กีฬาที่เล่นเป็นทีมส่วนมากจะมีวัตถุสำคัญเช่นในกีฬาฟุตบอลทั้งสองฝ่ายพยายามเตะลูกฟุตบอลเข้าสู่เขตประตูของฝ่ายตรงข้าม เมื่อหมดเวลาการแข่งขันฝ่ายที่ได้คะแนนสูงกว่าจะเป็นผู้ชนะ ซึ่งถ้าคะแนนเท่ากันอาจจะมีการตัดสินให้เสมอ หรืออาจจให้มีการต่อเวลาพิเศษหรือทำการยิงลูกโทษตัดสิน ฟุตบอลนิยมเล่นโดยใช้เท้าเป็นหลัก (ยกเว้นผู้รักษาประตู) และผู้เล่นสามารถใช้ส่วนอื่นของร่างกายเพื่อช่วยในการเล่นได้ไม่ว่าใช้หัวโหม่งลูกบอลหรือใช้ลำตัวพักบอล แต่ห้ามให้มือและส่วนแขนที่ต่ำกว่าศอกลงมา ยกเว้นผู้เล่นในตำแหน่งผู้รักษาประตูซึ่งสามารถใช้มือได้เมื่ออยู่ในเขตประตูของฝ่ายตัวเอง

## ดูเพิ่ม
* Flying disc games
* Individual sport
* ทีมฟุตบอล
* นักกีฬา

## แหล่งข้อมูลอื่น
* Sports Teams on Facebook and Twitter 
* เฟซบุ๊กกีฬาโดยรวมโดยยอดไลค์ 
* เฟซบุ๊กกีฬาในไทยโดยยอดไลค์ 

หมวดหมู่:ทีมกีฬา
หมวดหมู่:กีฬาประเภททีม
หมวดหมู่:คำศัพท์กีฬา
นกตะกรุม

**นกตะกรุม** () มีชื่อทางวิทยาศาสตร์ว่า *Leptoptilos javanicus* เป็นนกน้ำขนาดใหญ่ในวงศ์นกกระสา (Ciconiidae) มีถิ่นที่อยู่อาศัยในทวีปเอเชียทางตอนใต้ ตั้งแต่อินเดีย, เอเชียตะวันออกเฉียงใต้ ไปจนถึงจีนตอนใต้ และเกาะชวา

มีรูปร่างคล้ายคลึงกับนกตะกราม แต่มีขนาดเล็กกว่า และไม่มีถุงใต้คอ ขณะยืนมีความสูงบนหัวประมาณ 110-120 เซนติเมตร ความกว้างของปีกทั้งสองข้างประมาณ 210 เซนติเมตร ลำตัวด้านบนสีดำเหลือบเป็นมัน ใต้ท้องสีออกขาว มีจุดเด่น คือ ส่วนหัวและลำคอเป็นหนังสีเหลืองแกมแดง มีขนเป็นเส้น ๆ ขึ้นกระจายอยู่ห่าง ๆ ทำให้แลดูล้านเลี่ยน จะงอยปากมีขนาดใหญ่สีออกเหลืองเลอะ ซึ่งในฤดูผสมพันธุ์จะมีแต้มสีแดงตรงบริเวณโคนปาก แข้งและเท้าสีน้ำตาลแกมเขียวจนถึงสีคล้ำเกือบดำ นกอายุน้อยขนสีดำค่อนข้างด้าน บนส่วนหัวและลำคอมีขนปกคลุมมากกว่านกโตเต็มวัย

นกตะกรุม เป็นนกที่หากินสัตว์เล็ก ๆ ตามแหล่งน้ำเป็นอาหาร เช่น กุ้ง, หอย, ปู, ปลา รวมถึงสัตว์เลื้อยคลานและสัตว์ครึ่งบกครึ่งน้ำอย่าง งู หรือ กบ, เขียด แต่จะไม่กินซากสัตว์เหมือนนกตะกราม มีพฤติกรรมทำรังบนยอดไม้สูง ตามป่าชายเลนหรือป่าริมน้ำร่วมกับนกตะกรามและนกกระทุง วางไข่ครั้งละ 3-4 ฟอง ในช่วงปลายปี คือ เดือนพฤศจิกายน-ธันวาคม
thumb|left|ส่วนหัวที่ล้านเลี่ยนเป็นจุดเด่น
นกตะกรุม เป็นนกที่หาได้ยากมากในประเทศไทย เดิมเคยมีรายงานพบที่  จังหวัดศรีสะเกษ, ราชบุรี, ชุมพร, ตรัง, ประจวบคีรีขันธ์ และนราธิวาส และมีรายงานการทำรังแพร่ขยายพันธุ์ที่บริเวณเขตห้ามล่าสัตว์ป่าทะเลน้อย ที่จังหวัดพัทลุง และป่าพรุ ในเขตจังหวัดนราธิวาส ในปี พ.ศ. 2522 แต่ปัจจุบันนี้ เหลือเพียงฝูงสุดท้ายแล้วที่เกาะพระทอง อำเภอคุระบุรี จังหวัดพังงา อันเป็นเกาะที่เงียบสงบ ห่างไกลจากการถูกรบกวนโดยมนุษย์ และมีรายงานพบ 2 ตัวที่เขตห้ามล่าสัตว์ป่าทะเลน้อย เมื่อปลายปี พ.ศ. 2556

ปัจจุบัน นกตะกรุมเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535

## อ้างอิง
 

## แหล่งข้อมูลอื่น

ตะกรุม
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
เขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี

**เขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี** หรือที่รู้จักกันดีในชื่อ **ป่าพรุโต๊ะแดง** หรือ **ป่าพรุสิรินธร** เป็นป่าพรุที่มีเนื้อที่และอุดมสมบรูณ์มากที่สุดที่ยังเหลืออยู่ในประเทศไทย ตั้งอยู่ ณ จังหวัดนราธิวาส

## อาณาเขตและพื้นที่
เนื้อที่ของป่ามีความกว้างประมาณ 8 กิโลเมตร และมีความยาวประมาณ 28 กิโลเมตร มีพื้นที่ครอบคลุมอาณาเขตของอำเภอตากใบ อำเภอสุไหงปาดี อำเภอสุไหงโก-ลก อำเภอเจาะไอร้อง และอำเภอเมืองนราธิวาส จังหวัดนราธิวาส คิดเป็นเนื้อที่กว่า 125,625 ไร่ (แต่ส่วนที่สมบูรณ์จริง ๆ มีประมาณ 50,000 ไร่) มีแหล่งน้ำสำคัญ 3 สายไหลผ่าน คือ แม่น้ำบางนรา, คลองสุไหงปาดี และคลองโต๊ะแดง (อันเป็นที่มาของชื่อเรียก) 

## ความสำคัญ
ป่าพรุโต๊ะแดงเป็นถิ่นที่อยู่อาศัยของพืชและสัตว์ป่าหลากหลายชนิด ซึ่งหลายชนิดอยู่ในสถานะใกล้สูญพันธุ์ และพื้นที่รอบๆป่าก็เป็นพื้นที่เพาะปลูกข้าว ยาง และผลไม้ต่าง ๆ โดยมีศูนย์วิจัยและศึกษาพันธ์ป่าพรุสิรินธร ซึ่งตั้งอยู่ ณ ตำบลปาเสมัส อำเภอสุไหงโกลก ใช้เวลาเดินทางจากตัวเมืองสุไหงโกลก ผ่านทางหลวงสายสุไหงโกลก - ตากใบ แล้วเลี้ยวซ้ายตรงแยกชวนันท์ ด้วยระยะทางประมาณ 10 กิโลเมตรจากตัวเมืองสุไหงโกลก เดินศึกษาธรรมชาติยาวกว่า 1,200 เมตร ภายในศูนย์ฯ มีเส้นทางเดินศึกษาความอุดมสมบูรณ์ของป่าผ่าใจกลางป่าพรุ มีหอคอย และศูนย์บริการข้อมูล ตลอดจนซุ้มแสดงประวัติและข้อมูลของพืชพันธ์ และสัตว์ต่างๆในพื้นที่ป่าพรุโดยรอบ ใช้เวลาเดินประมาณ 45 - 60 นาที

## พันธุ์พืชที่พบ
พบประมาณ 109 วงศ์ จำนวน 450 ชนิด พืชไร้ดอกจำพวกเฟิร์นประมาณ 15 วงศ์ จำนวน 40 ต้น  เช่น ปาหนันช้าง (*Goniothalamus giganteus*), หลุมพี (*Eleiodoxa conferta*) และกะพ้อแดง (*Licuala paludosa*) เป็นต้น 

## พันธุ์สัตว์ป่าที่พบ
### สัตว์เลี้ยงลูกด้วยนม
หลายชนิดเป็นสัตว์ที่หายาก ใกล้สูญพันธุ์ เช่น เสือดำ (*Panthera pardus*), แมวป่าหัวแบน (*Prionailurus planiceps*), กระรอกบินแก้มแดง (*Hylopetes spadiceus*), นากจมูกขน (*Lutra sumatrana*) ,ตะโขง (Tomistoma schlegelii) เป็นต้น

### นก
ภายในป่าพบนกอย่างน้อย 217 ชนิด ในจำนวนนี้มีอยู่ 3 ชนิดที่ได้รับการบันทึกว่าเป็นสายพันธุ์ที่กำลังถูกคุกคามและเสี่ยงต่อการสูญพันธุ์ ได้แก่ นกตะกรุม (*Leptoptilos dubius*), นกฟินฟุท (*Heliopais personata*), นกจับแมลงอกส้ม (*Cyornis tickelliae)* และนกเปล้าใหญ่ (*Treron capellei*)
### ปลา
พันธุ์ปลาที่หายากและพบได้เฉพาะถิ่นในป่าพรุโต๊ะแดงนี้ เช่น ปลาดุกลำพัน (*Clarias  nieuhofii*), ปลากะแมะ (*Chaca bankanensis*), ปลาก้างพระร่วงป่าพรุ (*Kryptopterus macrocephalus*), ปลาเข็มช้าง (*Hemiramphodon pogonognathus*), ปลากัดน้ำแดง (*Betta pi*) เป็นต้น

## อ้างอิง

## แหล่งข้อมูลอื่น
*โครงการบริหารจัดการป่าพรุโต๊ะแดง จังหวัดนราธิวาส 

หมวดหมู่:เขตรักษาพันธุ์สัตว์ป่าในประเทศไทย
หมวดหมู่:สถานที่ที่ตั้งชื่อตามพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
หมวดหมู่:ภูมิศาสตร์ของจังหวัดนราธิวาส
หมวดหมู่:พรุ
หมวดหมู่:พื้นที่แรมซาร์ในประเทศไทย
หมวดหมู่:อำเภอตากใบ
หมวดหมู่:อำเภอสุไหงปาดี
หมวดหมู่:อำเภอสุไหงโก-ลก
หมวดหมู่:อำเภอเจาะไอร้อง
หมวดหมู่:อำเภอเมืองนราธิวาส
ไวต์เดย์

**วันไวต์เดย์** () เป็นเทศกาลที่จัดขึ้นในวันที่ 14 มีนาคม 1 เดือนหลังจากวันวาเลนไทน์ โดยผู้คนมอบของขวัญตอบแทนให้กับผู้ที่ให้ของขวัญในวันวาเลนไทน์ วันนี้เริ่มมีการฉลองครั้งแรกในประเทศญี่ปุ่นช่วง ค.ศ. 1978 ก่อนที่จะกระจายไปยังชาติเอเชียตะวันออกอื่น ๆ เช่น จีน, ไต้หวัน, เกาหลีใต้ และประเทศอื่น ๆ ทั่วโลก

## ต้นกำเนิด
แม้ว่าจะมีความพยายามในการฉลองวันวาเลนไทน์ในประเทศญี่ปุ่นครั้งแรกใน ค.ศ. 1936 วันนี้กลับไม่เป็นที่นิยมจนกระทั่งคริสต์ทศวรรษ 1970 ทำให้วันนั้นมีข้อสังเกตที่แตกต่างจากทางตะวันตก โดยหลักเป็นโอกาสที่ฝ่ายเด็กหญิงแสดงว่าพวกเธอชอบเด็กชาย ไวต์เดย์มีการฉลองครั้งแรกในญี่ปุ่นเมื่อ ค.ศ. 1978

หลังจากนั้น บริษัทลูกกวาดจึงเริ่มทำการตลาดไวต์ช็อกโกแลต นอกจากนี้ยังมีการให้ดอกไม้และของขวัญอื่น ๆ ในวันนี้ด้วย

## การสังเกตุ
ในวันวาเลนไทน์ เมื่อหญิงสาวให้ช็อคโกแล็ตกับชายหนุ่ม ในวันไวต์เดย์เป็นธรรมเนียมที่จะให้ของขวัญกับหญิงที่ให้เขา โดยในไวต์เดย์ผู้ชายที่ได้ช็อกโกแลตจะมีการมอบของขวัญตอบแทนให้กับฝ่ายหญิง ซึ่งจะเรียกว่า ซัมไบกาเอชิ () ซึ่งราคาของจะมากกว่าราคาของที่ได้สามเท่า

## ดูเพิ่ม
* แบล็กเดย์
* วาเลนไทน์

## อ้างอิง

## แหล่งข้อมูลอื่น
*

หมวดหมู่:เทศกาล
หมวดหมู่:วันสำคัญอย่างไม่เป็นทางการ
หมวดหมู่:วันสำคัญในเดือนมีนาคม
หมวดหมู่:วัฒนธรรมญี่ปุ่น
ตำบลป่าแดด (อำเภอป่าแดด)

**ตำบลป่าแดด** ตั้งอยู่ที่ อำเภอป่าแดด จังหวัดเชียงราย  ขนาดพื้นที่รับผิดชอบมี 53 ตารางกิโลเมตร

## ที่ตั้ง
สำนักงานตั้งอยู่เลขที่ 140 หมู่ที่ 1 บ้านป่าแดด ตำบลป่าแดด อำเภอป่าแดด จังหวัดเชียงราย  ขนาดพื้นที่รับผิดชอบมี 53 ตารางกิโลเมตร จำนวนประชากรมีทั้งหมด 6,000 คนเศษ มีสมาชิกสภาเทศบาลทั้งหมด 12 คน มีนายสุข  ชัยวรณ์  เป็น ประธานสภาเทศบาล นายจรัส  สาอุด เป็น รองประธานสภาเทศบาล มี นายสง่า  ยามี เป็นนายกเทศมนตรี  มีรองนายกเทศมนตรี 2 คน คือ นายสมบูรณ์  ศรีโชติ รองคนที่ 1 และ นายธนพงศ์  จันทร์ต๊ะนาเขตร์ รอง   คนที่ 2  มีนายสมบัติ  ทรายคำ เป็น ที่ปรึกษานายกเทศมนตรี ปลัดเทศบาลตำบลป่าแดด ชื่อ นายสมบูรณ์  เรืองบุญ

## หมู่บ้าน
มีหมู่บ้านชุมชนในพื้นที่ จำนวน 12 หมู่บ้าน ได้แก่

# หมู่ที่ 1 บ้านป่าแดด   
# หมู่ที่ 2 บ้านแม่พุง   
# หมู่ที่ 3 บ้านสันเจริญ   
# หมู่ที่ 4 บ้านเวียง   
# หมู่ที่ 5 บ้านแม่พุงเหนือ  
# หมู่ที่ 6 บ้านใหม่ใต้  
# หมู่ที่ 7 บ้านสักพัฒนา  
# หมู่ที่ 8 บ้านศรีชุม  
# หมู่ที่ 9 บ้านสันโค้ง  
# หมู่ที่ 10 บ้านสักใต้  
# หมู่ที่ 11 บ้านเวียงเดิม
# หมู่ที่ 12 บ้านสันโค้งพัฒนา

ป่าแดด
ป่าแดด
หมวดหมู่:อำเภอป่าแดด
พระสตี

**พระแม่สตี** () หรือ **พระทากษายณี** () เป็นเทวีในศาสนาฮินดู เชื่อว่าเป็นเทวีแห่งการมีอายุยืน เป็นพระชายาองค์แรกของพระศิวะ เมื่อจุติแล้วได้มาเกิดใหม่เป็นพระปารวตี 

**พระแม่สตี** เป็นธิดาของพระทักษะ ได้เป็นชายาของพระศิวะ ที่ทรงอวตารลงมาในภาคของมุนีภพ ไว้ผมหนวดเครารุงรัง นำกระดูกมาร้อยเป็นสังวาลสวมคอ นอนตามป่าช้า มีกลิ่นตัวเหม็นสาบ เป็นที่รังเกียจของพระทักษะ แต่ด้วยบารมีของพระแม่สตี จึงมองเห็นรูปกายที่แท้จริงว่าพระมุนีองค์นี้ ว่าเป็นภาคหนึ่งขององค์พระศิวะ

ด้วยความรังเกียจ พระทักษะจึงได้ลบหลู่เกียรติของพระศิวะในงานพิธี พระสตีจึงทรงเข้าตบะเพื่อขับเพลิงออกมาจากร่าง เพื่อสังหารพระองค์เอง (บางตำรากล่าวว่าพระนางกระโดดเข้ากองไฟ) ด้วยความพิโรธ พระศิวะทรงส่งอสูรชื่อวีรภัทร ไปทำลายงานพิธี และตัดศีรษะพระทักษะประชาบดี  ต่อคืนด้วยหัวแพะที่ใช้บูชายัญในพิธีนั้น พระศิวะทรงเศร้าโศกเสียใจด้วยความรักที่มีต่อพระแม่สตี จึงทรงทรงพาร่างของพระแม่สตีออกไปจนสุดจักรวาล และบำเพ็ญพรตบารมีอยู่เป็นเวลานาน ต่อมาพระนางได้กลับมาเกิดเป็นธิดาของท้าวหิมวัตและพระนางเมนกา และเป็นชายาของพระศิวะอีกครั้งในร่างของพระปารวตี

thumb|พิธีสตี
ชาวอินเดียที่นับถือพระศิวะและพระแม่ปารวตี มีพิธีกรรมที่เรียกว่าพิธีสตี เมื่อสามีเสียชีวิต ภรรยาจะฆ่าตัวตายตามโดยกระโดดเข้ากองไฟ เพื่อบูชาความรักและการเสียสละของพระแม่สตี ที่มีต่อพระศิวะ ในบางครั้งภรรยาของผู้ตายไม่ยินยอมเข้าพิธีสตี ก็ยังถูกญาติพี่น้องของสามี บังคับให้เผาตัวตายตาม พิธีบูชายัญนี้ถูกระงับไปเมื่ออินเดียตกอยู่ในการปกครองของอังกฤษ ในช่วงปลายคริสต์ศตวรรษที่ 18

## อ้างอิง

หมวดหมู่:พระปารวตี
มอร์นิงมูซูเมะโอโตเมงูมิ

**มอร์นิงมูซูเมะโอโตเมงูมิ** () เป็นกลุ่มไอดอลพิเศษที่แบ่งตัวมาจากกลุ่มไอดอลหลัก "มอร์นิงมูซูเมะ" ก่อตั้งเมื่อปี 2003 พร้อมกับมอร์นิงมูซูเมะซากูรางูมิ โดยชื่อ "**โอโตเมงูมิ**" นั้น หมายถึง "กลุ่มสาวน้อย"

## ประวัติ
จุดประสงค์ของกลุ่มย่อยทั้งสองกลุ่มคือเพื่อที่จะสามารถเข้าไปแสดงคอนเสิร์ตในเมืองบางเมืองของประเทศญี่ปุ่นที่ไม่สามารถรองรับการแสดงคอนเสิร์ตของศิลปินกลุ่มที่มีขนาดใหญ่ได้ ซึ่งสมาชิกที่อยู่ในโอโตเมงูมิก็คือสมาชิกของมอร์นิงมูซูเมะในขณะนั้นจำนวน 7 คนจากกลุ่มหลักทั้งหมด 15 คน ส่วนซากูรางูมิมีสมาชิก 8 คนเช่นกัน

โอโตเมงูมิได้มีผลงานซิงเกิลออกมา 2 เพลง ก่อนที่จะไปยุบรวมเข้ากับกลุ่ม "ซากูรากูมิ" ต่อมาในช่วงฤดูใบไม้ผลิของปี 2004 กลุ่มย่อยทั้ง 2 กลุ่มได้ยุบลงและกลับมาเป็นกลุ่มหลักตามเดิม

## อดีตสมาชิก
* คาโอริ อีดะ () – หัวหน้ากลุ่ม
* ริกะ อิชิกาวะ () 
* มิกิ ฟูจิโมโตะ () 
* มาโกโตะ โองาวะ () 
* ซายูมิ มิจิชิเงะ () 
* เรนะ ทานากะ () 
* โนโซมิ สึจิ () 

## ผลงาน
### เพลงซิงเกิล

### ดีวีดี

## ดูเพิ่ม
* เฮลโล! โปรเจกต์
* มอร์นิงมูซูเมะ
* มอร์นิงมูซูเมะซากูรางูมิ

## แหล่งข้อมูลอื่นที่เกี่ยวข้อง
* Discography at the official Up-Front Works site

หมวดหมู่:เฮลโล! โปรเจกต์
หมวดหมู่:มอร์นิงมุซุเมะ
หมวดหมู่:กลุ่มนักร้องย่อยของมอร์นิงมุซุเมะ
หมวดหมู่:เกิร์ลกรุปญี่ปุ่น
เร็กเก

**เร็กเก** () เป็นแนวเพลงที่เกิดขึ้นในประเทศจาเมกาในช่วงปลายคริสต์ทศวรรษ 1960 คำนี้ยังหมายถึงดนตรียอดนิยมสมัยใหม่ของชาวจาเมกา ใน ค.ศ. 1968 เพลง "Do the Reggay" โดย Toots and the Maytals เป็นเพลงยอดนิยมเพลงแรกที่ใช้คำว่า "เร็กเก" ในการตั้งชื่อเพลงและยังแนะนำผู้ฟังทั่วโลกให้รู้จักแนวเพลงนี้

เร็กเกมีความเชื่อมโยงอย่างลึกซึ้งกับขบวนการราสตาฟารี ซึ่งเป็นขบวนการเชิงศาสนาซึ่งพัฒนาขึ้นในจาเมกาในคริสต์ทศวรรษ 1930 โดยมีเป้าหมายเพื่อส่งเสริมการเคลื่อนไหวที่มีจุดมุ่งหมายเพื่อส่งเสริมและเสริมสร้างความสัมพันธ์และความเป็นน้ำหนึ่งใจเดียวกันระหว่างกลุ่มชาติพันธุ์พื้นเมืองและผู้พลัดถิ่นที่มีเชื้อสายแอฟริกา ไม่นานหลังจากการเคลื่อนไหวของขบวนการราสตาฟารีเริ่มต้นขึ้น ความนิยมในระดับสากลของดนตรีเร็กเกได้เข้ามามีส่วนเกี่ยวข้องและเผยแพร่ลัทธิราสตาฟารีไปทั่วโลก ดนตรีเร็กเกเป็นวิธีการสำคัญในการส่งข้อความสำคัญของลัทธิราสตาฟารี  โดยมีนักดนตรีเป็นผู้ส่งสาร ถึงขนาดชาวราสตาฟารีได้กล่าวว่า "ทหารและนักดนตรีเป็นเครื่องมือในการเปลี่ยนแปลง"

ดนตรีเร็กเกผสมผสานองค์ประกอบทางดนตรีบางส่วนของริทึมแอนด์บลูส์, แจ๊ส, เมนโต (ดนตรีพื้นบ้านชนบทในเวลาที่มีการเฉลิมฉลองและเป็นอีกแนวเพลงหนึ่งของบทเพลงสวดและบทเพลงสวดดัดแปลงของการร้องเพลงในโบสถ์), คาลิปโซ และยังได้รับอิทธิพลจากเพลงพื้นบ้านของแอฟริกา

เร็กเกได้แพร่กระจายไปยังหลายประเทศทั่วโลกโดยมักผสมผสานเครื่องดนตรีท้องถิ่นและผสมผสานกับแนวเพลงอื่น ๆ เช่น เร็กเกในภาษาสเปนได้แพร่กระจายจากประเทศปานามาในทวีปอเมริกากลางไปยังประเทศเวเนซุเอลาและประเทศกายอานาในทวีปอเมริกาใต้ โดยไปยังส่วนที่เหลือของทวีปในที่สุด แนวเพลงแคริบเบียนในสหราชอาณาจักรรวมถึงเร็กเกได้รับความนิยมตั้งแต่ช่วงปลายคริสต์ทศวรรษ 1960 และมีการพัฒนาจนกลายเป็นประเภทย่อย ศิลปินเร็กเกหลายคนเริ่มต้นอาชีพในสหราชอาณาจักรและยังมีศิลปินและวงดนตรีในยุโรปจำนวนมากที่ได้รับแรงบันดาลใจจากชุมชนชาวจาเมกาและแคริบเบียนในทวีปยุโรป ดนตรีเร็กเกในทวีปแอฟริกาได้รับความนิยมมากขึ้นหลังจากการไปเยือนประเทศซิมบับเวของบ็อบ มาร์เลย์ ใน ค.ศ. 1980

ในประเทศจาเมกา วงการดนตรีเร็กเกดั้งเดิมเป็นหนึ่งในแหล่งรายได้ที่ใหญ่ที่สุดของประเทศ

## ดูเพิ่ม
* รายชื่อศิลปินแนวสกา

## แหล่งข้อมูลอื่น
* Allmusic.com 

รเร็กเก
หมวดหมู่:มรดกภูมิปัญญาทางวัฒนธรรมของมนุษยชาติ
การเสียกรุงศรีอยุธยา

**การเสียกรุงศรีอยุธยา** อาจหมายถึง:
* การเสียกรุงศรีอยุธยาครั้งที่หนึ่ง พ.ศ. 2112 ตรงกับรัชสมัยสมเด็จพระมหินทราธิราช (อยุธยา) และพระเจ้าบุเรงนอง (พม่า)
* การเสียกรุงศรีอยุธยาครั้งที่สอง พ.ศ. 2310 ตรงกับรัชสมัยสมเด็จพระเจ้าเอกทัศ (อยุธยา) และพระเจ้ามังระ (พม่า)


หมวดหมู่:การเสียเมืองหลวง
หมวดหมู่:กรุงศรีอยุธยา
หมวดหมู่:การบุกครองไทย
เอลี วิตนีย์

thumb|เอลี วิทนีย์
*อีไล วิทนี่*' ( – 8 กุมภาพันธ์ พ.ศ. 2308 –  8 มกราคม พ.ศ. 2368) นักประดิษฐ์ชาวอเมริกัน เกิดที่เมืองเวสต์บอโรว์ รัฐแมสซาชูเซตส์ ได้เข้าศึกษาด้านกฎหมายจากมหาวิทยาลัยเยล แต่ไม่จบการศึกษาเนื่องจากขาดทุนทรัพย์ จึงลาออกและไปเป็นครูกวดวิชาที่รัฐจอร์เจียและได้รับการอุปถัมภ์จากนางนาธาเนียล กรีน ภริยาหม้ายของนายพลกรีน วีรบุษทหารของฝ่ายปฏิวัติ นางกรีนให้อีไลไปพักอาศัยในไร่ของเธอ ทำให้อีไลมีเวลาอ่านตำรากฎหมายและเริ่มงานประดิษฐ์คิดค้นเครื่องปั่นฝ้ายเป็นผลสำเร็จ ซึ่งสามารถแยกใยฝ้ายออกจากเมล็ดได้โดยได้จดสิทธิบัตรเมื่อไว้ พ.ศ. 2337  แต่เครื่องปั่นฝ้ายที่อีไลคิดขึ้นได้และจดทะเบียนไว้นี้ถูกลอกเลียน ทำให้อีไลหมดตัวไปกับการฟ้องร้องป้องกันลิขสิทธิ์แต่ไม่ประสบผลสำเร็จแพ้คดีเสีย

อย่างไรก็ดี ในเวลาต่อมอีไล วิทนี่ก็ประสบความสำเร็จทางธุรกิจร่วมกับเพื่อนที่เคยเรียนที่เดียวกันมา คือมหาวิทยาลัยเยล ซึ่งเพื่อนผู้นี้เป็นผู้จัดการไร่ที่ต่อมาคือสามีคนใหม่ของนางกรีนนั่นเอง โดยอีไลได้รับสัญญาจ้างเหมาสร้างอาวุธปืนกับรัฐบาล ทำให้อีไลฟื้นตัวจากภาระการเงินและมั่งคั่งขึ้นในเวลาต่อมาจากการพัฒนากรรมวิธีการผลิตเป็นจำนวนมาก

**อีไล วิทนี่**มีชีวิตอยู่ตรงกับรัชสมัยของสมเด็จพระเจ้าอยู่หัวพระที่นั่งสุริยาสน์อมรินทร์ หรือพระเจ้าเอกทัศน์ในปลายสมัยกรุงศรีอยุธยาและพระบาทสมเด็จพระนั่งเกล้าเจ้าอยู่หัว รัชกาลที่ 3

## อ้างอิง

* The Cambridge Biograhical Encyclopedia / Edited by David Cystal-2nd ed., Cambridge University Press, 2000

หมวดหมู่:บุคคลที่เกิดในปี พ.ศ. 2308
หมวดหมู่:นักประดิษฐ์ชาวอเมริกัน
พระพุทธรัตนสถาน

**พระพุทธรัตนสถาน** หรือเรียกโดยสามัญว่า **โบสถ์พุทธรัตน์** เป็นหนึ่งในอาคารบริเวณสวนศิวาลัยในพระบรมมหาราชวัง เดิมมีฐานะเป็นพระอุโบสถ สำหรับฝ่ายใน (โดยที่วัดพระศรีรัตนศาสดาราม มีพระอุโบสถสำหรับฝ่ายหน้า) เป็นที่ประดิษฐานพระพุทธบุษยรัตน์จักรพรรดิพิมลมณีมัย เป็นพระประธาน ภายหลังได้มีการยุบพัทธสีมาลง และได้อัญเชิญพระพุทธบุษยรัตน์ฯ และพระพุทธรูปอื่น ๆ ไปไว้ยังพระที่นั่งอัมพรสถาน พระราชวังดุสิต

## ประวัติ
พระบาทสมเด็จพระจอมเกล้าเจ้าอยู่หัว ทรงสร้างพระพุทธรัตนสถานขึ้นเพื่อเป็นที่ประดิษฐานพระพุทธบุษยรัตนจักรพรรดิพิมลมณีมัย ซึ่งเป็นพระพุทธรูปศิลปะล้านนา ปางสมาธิ ขนาดหน้าตักกว้าง 7.5 นิ้ว สูงเฉพาะองค์ 12.5 นิ้ว สูงจากฐานถึงพระรัศมี 20.4 นิ้ว ส่วนฐานรองด้วยดอกบัวทองคำเป็นกลีบ 3 ชั้น เกสรประดับด้วยเนาวรัตน์ ฐานแข้งสิงห์ทำด้วยทองคำจำหลักลายประดับพลอยสี  เป็นพระพุทธรูปแก้วผลึกขาว ที่ช่างเรียกว่า  เพชรน้ำค้างหรือบุษย์น้ำขาว น้ำใสบริสุทธิ์เอกอุ  อัญเชิญมาจากนครจำปาศักดิ์ เมื่อครั้งรัชกาลพระบาทสมเด็จพระพุทธเลิศหล้านภาลัย  เดิมประดิษฐาน ณ พระที่นั่งไพศาลทักษิณ

พระพุทธรัตนสถานจึงเป็นสถานที่บำเพ็ญพระราชกุศลของฝ่ายในตั้งแต่สมัยรัชกาลที่ 4 เป็นต้นมา แม้ในสมัยต่อมา พระมหากษัตริย์จะมิได้ประทับอยู่ในพระบรมมหาราชวังเช่นแต่ก่อน  เมื่อประกอบพระราชพิธีสำคัญในรัชกาล  นอกจากจะทรงปฏิบัติบำเพ็ญ ณ พระอุโบสถวัดพระศรีรัตนศาสดารามแล้ว มิได้เว้นที่จะมากระทำ ณ พระพุทธรัตนสถานตามธรรมเนียม ดังปรากฏพระราชกรณียกิจในหมายกำหนดการ

ภายในพระพุทธรัตนสถาน มีภาพจิตรกรรมฝาผนังซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้กรมศิลปากรเขียนภาพจิตรกรรมฝาผนังใหม่ เพื่อให้สอดคล้องกับภาพจิตรกรรมด้านบน เมื่อ พ.ศ. 2542 แล้วเสร็จเมื่อปี พ.ศ. 2547 ภาพจิตรกรรมดังกล่าว แสดงประวัติการก่อสร้างพระพุทธรัตนสถาน และพระราชกรณียกิจที่สำคัญในสมัยรัชกาลที่ 4 - รัชกาลที่ 9 อยู่บริเวณระหว่างพระบัญชร จำนวน 8 ช่อง ซึ่งทุกช่องยกเว้นช่องที่ 7 จะมีภาพพระพุทธรัตนสถานรวมอยู่ด้วย โดยช่องที่ 1 และ 2 แสดงเหตุการณ์ในสมัยรัชกาลที่ 4 ช่องที่ 3 แสดงเหตุการณ์ในสมัยรัชกาลที่ 5 ช่องที่ 4 แสดงเหตุการณ์ในสมัยรัชกาลที่ 6 ช่องที่ 5 แสดงเหตุการณ์ในสมัยรัชกาลที่ 7 ช่องที่ 6 แสดงเหตุการณ์ในสมัยรัชกาลที่ 8 ช่องที่ 7 และ 8 แสดงเหตุการณ์ในสมัยรัชกาลที่ 9

## สถาปัตยกรรม
พระพุทธรัตนสถานตั้งอยู่ในเขตพระราชฐานชั้นกลางของพระบรมมหาราชวัง เป็นอาคารทรงไทยชั้นเดียว ประดับด้วยหินอ่อนทั้งหลัง มีอาคารประกอบ ได้แก่ ศาลาโถง 2 หลัง เสาประทีป 4 ต้น

## อ้างอิง

* 

หมวดหมู่:พระบรมมหาราชวัง
หมวดหมู่:วัดในเขตพระนคร
พระชุติธรรมนราสพ

**พระชุติธรรมนราสพ** เป็นพระพุทธรูปสำคัญของประเทศองค์หนึ่ง ปัจจุบันประดิษฐานอยู่ที่วัดราชนัดดาราม ทางกรมศิลปากรประกาศขึ้นทะเบียนโบราณวัตถุสถาน ในราชกิจจานุเบกษา เล่ม 66 ตอนที่ 64 วันที่ 22 พฤศจิกายน พ.ศ. 2492

ไม่ปรากฏหลักฐานการสร้าง มีแต่เรื่องในประวัติวัดราชนัดดารามระบุว่า จอมพล สมเด็จเจ้าฟ้าฯ กรมพระนครสวรรค์วรพินิต ทรงพระราชศรัทธาปิดทององค์พระ และถวายพระนามว่า “พระชุติธรรมนราสพ”

ชุติธรรมนราสพ
ชุติธรรมนราสพ
ชุติธรรมนราสพ
ดินปืน

thumb|250px|ดินปืนไร้ควัน
**ดินปืน** เป็นสารเคมีที่ไวไฟยิ่งยวด และเมื่อเกิดการเผาไหม้แล้วจะเกิดแก๊ส ซึ่งนำคุณสมบัติด้านนี้ไปใช้ประโยชน์ในหลักการทำงานของปืน กล่าวคือ เมื่อดินปืนเกิดการเผาไหม้อย่างช้า ๆ จนไม่สร้างความเสียหายแก่ลำกล้องปืนแล้ว จะเกิดแก๊สขึ้นมา แล้วแก๊สเหล่านี้จะไปขับดันกระสุนที่บรรจุในปืน ทำให้กระสุนปืนพุ่งออกมาจากตัวปืนด้วยความเร็วสูง

ดินปืนถูกประดิษฐ์ขึ้นโดยชาวจีน หลักฐานชิ้นแรกสุดคือ ดินปืนดำในศตวรรษที่ 13 ที่โรเจอร์ เบคอน อธิบายสูตรเอาไว้

## แหล่งข้อมูลอื่น

หมวดหมู่:อาวุธ
หมวดหมู่:ดินปืน
หมวดหมู่:สิ่งประดิษฐ์ของจีน
หมวดหมู่:วัตถุระเบิด
ความเสี่ยงจากการลงทุน

**ความเสี่ยงจากการลงทุน** () คือ การเปลี่นแปลงที่เกิดขึ้นที่ส่งผลให้อัตราผลตอบแทนที่ได้รับจริงเบี่ยงเบนไปจากอัตราผลตอบแทนที่ได้คาดหวังไว้

## ประเภทของความเสี่ยง

เราสามารถแบ่งความเสี่ยงออกได้เป็น 4 ประเภท คือ

* **ความเสี่ยงทางธุรกิจ** (Business Risk) คือ ความเสี่ยงที่เกิดจากการเปลี่ยนแปลงความสามารถในการทำกำไรของบริษัท อันเป็นเหตุให้ผู้ลงทุนต้องสูญเสียรายได้ หรือเงินลงทุน ประกอบด้วย ความเสี่ยงทางการเงิน ความเสี่ยงด้านการบริหารจัดการ และความเสี่ยงในระดับอุตสาหกรรม
* **ความเสี่ยงทางตลาด** (Market Risk) คือ การสูญเสียเงินลงทุนอันเนื่องมาจากการเปลี่ยนแปลงราคาของหลักทรัพย์ที่ลงทุน ซึ่งเป็นไปตามอุปสงค์ และอุปทานของตลาด
* **ความเสี่ยงในอัตราดอกเบี้ย** (Interest Rate Risk) คือ ความเสี่ยงที่เกิดจากการเปลี่ยนแปลงในอัตราผลตอบแทนจากการลงทุน อันเนื่องมาจากการเปลี่ยนแปลงในอัตราดอกเบี้ยในตลาด
* **ความเสี่ยงจากอำนาจซื้อ** (Purchasing Power Risk) คือ ความเสี่ยงทีเกิดจากอำนาจซื้อของเงินที่ลดลง ซึ่งสาเหตุสำคัญที่ส่งผลต่ออำนาจซื้อ คือ ภาวะเงินเฟ้อ

## ความเสี่ยงรวม

ความเสี่ยง สามารถแบ่งออกได้เป็น 2 ส่วน คือ ความเสี่ยงที่เป็นระบบ และความเสี่ยงที่ไม่เป็นระบบ

* **ความเสี่ยงที่เป็นระบบ** (Systematic Risk) - เป็นความเสี่ยงที่มีผลกระทบต่อตลาดทั้งระบบ มักจะเรียกอีกชื่อว่า Market Risk หรือ Undiversificable Risk เป็นความเสี่ยงที่ไม่สามารถทำให้ลดลงได้จากการกระจายการลงทุน
* **ความเสี่ยงที่ไม่เป็นระบบ** (Unsystematic Risk) - เป็นความเสี่ยงที่เกิดเฉพาะตัวกับธุรกิจ หรือ หลักทรัพย์นั้น ๆ นักลงทุนสามารถลดความเสี่ยงนี้ลงได้ด้วยการจัดพอร์ตลงทุนของตนเองให้มีการกระจายการลงทุนที่เหมาะสม

## การวัดความเสี่ยง
# ค่าความแปรปรวน (Variance) หรือ ค่าเบี่ยงเบนมาตรฐาน (Standard deviation) เป็นการวัดค่าความเสี่ยงว่าผลตอบแทนจากการลงทุนแตกต่างไปจากที่คาดการณ์ไว้มากน้อยเพียงใด โดยไม่ได้คำนึงว่าผลต่างนั้นเป็นไปในทางบวกหรือลบ
# มูลค่าความเสี่ยง (Value-at-Risk) เป็นการวัดค่าความเสี่ยงโดยสนใจที่ผลขาดทุนสูงสุดภายใต้ระยะเวลาการลงทุนช่วงหนึ่ง

หมวดหมู่:การลงทุน
วูดู

**วูดู** อาจหมายถึง

## ศาสนา
* วูดูลุยส์เซียนา กลุ่มวิถีชาวบ้านจิตวิญญาณของแอฟริกา
* วูดูเฮติ 
* วูดูแอฟริกาตะวันตก
* วูดูคิวบา
* วูดูโดมินิกัน
พระร่วงทองคำ

**หลวงพ่อพระร่วงทองคำ** เป็นพระพุทธรูปศักดิ์สิทธิ์ ประดิษฐานอยู่ในพระวิหารหลวง วัดมหรรณพารามวรวิหาร แขวงเสาชิงช้า เขตพระนคร กรุงเทพมหานครฯ องค์พระเป็นโลหะทองคำ (60 เปอร์เซนต์) มีรอยต่อ 9 แห่ง โดยมีหมุดเป็นเครื่องเชื่อมรอยต่อ ซึ่งเป็นเครื่องหมายถึงความเจริญก้าวหน้า เป็นพระพุทธรูปที่มีพระพุทธลักษณะงดงามมากองค์หนึ่งในประเทศไทย

## ประวัติ

### แรกสร้าง

**พระร่วงทองคำ** เป็นพระพุทธรูป ปางมารวิชัย ศิลปะสุโขทัย เดิมประดิษฐานอยู่ ณ วัดโคกสิงคาราม อำเภอศรีสัชนาลัย จังหวัดสุโขทัย สร้างในรัชสมัยใดไม่ปรากฏ แต่สันนิษฐานว่าสร้างขึ้นในสมัยกรุงสุโขทัยเป็นราชธานี

### การอัญเชิญลงมากรุงเทพ

ต่อมาในรัชสมัยพระบาทสมเด็จพระนั่งเกล้าเจ้าอยู่หัว  **พระเจ้าบรมวงศ์เธอ กรมหมื่นอุดมรัตนรังสี (พระองค์เจ้าอรรณพ) ** พระราชโอรสในรัชกาลที่ 3  ได้ทรงสร้างวัดมหรรณพาราม เมื่อปี พ.ศ. 2393 เพื่อถวายเป็นพระราชกุศลแด่องค์สมเด็จพระบรมชนกนารถ (รัชกาลที่ 3) 

ในขณะทำดำเนินการก่อสร้างวัด เป็นระยะเวลาที่องค์พระบาทสมเด็จพระนั่งเกล้าเจ้าอยู่หัว ทรงพระประชวรใกล้จะเสด็จสวรรคต พระองค์เจ้าอรรณพจึงทรงเร่งรัดให้มีการจัดงานเฉลิมฉลองวัด รวมทั้งอัญเชิญพระประธานคือ "หลวงพ่อร่วง" จากเมืองสุโขทัยมาประดิษฐาน เพื่อถวายเป็นพระราชกุศล ก่อนที่สมเด็จพระชนกนารถจะเสด็จสวรรคต (ซึ่งรัชกาลที่ 3 ได้เสด็จสวรรคตในปีถัดมาคือ พ.ศ. 2394) 

แต่กระบวนอัญเชิญหลวงพ่อร่วงจากสุโขทัยไม่สามารถดำเนินการได้ลุล่วงทันตามประสงค์พระองค์เจ้าอรรณพ จึงโปรดให้อัญเชิญพระพุทธรูปปูนปั้นในพระอุโบสถมาเป็นพระประธานแทนไปก่อน ถัดจากนั้นอีก 3 เดือน เมื่อเตรียมการทุกอย่างพร้อมสรรพจึงได้อัญเชิญหลวงพ่อร่วง มาประดิษฐานเป็นพระประธานภายในพระวิหารได้สำเร็จดังที่ทรงตั้งพระทัยไว้แต่เดิม

## พุทธลักษณะ

**พระร่วงทองคำ** เป็นพระพุทธรูปแบบสุโขทัย ขนาดหน้าตัก กว้าง 1 วา 1 ศอก 1 คืบ 5 นิ้ว (หน่วยความยาวไทย) สูง 1 วา 3 ศอก 1 คืบ 7 นิ้ว  องค์พระเป็นโลหะทองคำ มีรอยต่อ 9 แห่ง โดยมีหมุดเป็นเครื่องเชื่อมที่รอยต่อ ชุกชีที่ประดิษฐานยาว 2 วา 1 ศอก 7 นิ้ว กว้าง 2 วา 2 ศอก ถัดจากฐานขึ้นไปเรียกว่า บัลลังก์  ทำเป็นลายดอกบัวคว่ำบังหงาย และดอกไม้เครือกระจังลงรักปิดทอง ประดับด้วยกระจกสีต่าง ๆ 

## อ้างอิง

* วัดมหรรณพารามวรวิหาร 

หมวดหมู่:บทความเกี่ยวกับ พระพุทธรูป เทวรูป และรูปเคารพ ที่ยังไม่สมบูรณ์
ร่วงทองคำ
ร่วงทองคำ
ร่วงทองคำ
หมวดหมู่:เขตพระนคร
ร่วงทองคำ
คตินิยมสิทธิสตรี

alt=|thumb|โลโก้นิยมสิทธิสตรี
**คตินิยมสิทธิสตรี** หรือ **สตรีนิยม** หรือ **เฟมินิสม์** () เป็นกลุ่มขบวนการและอุดมการณ์ซึ่งมีเป้าหมายเพื่อนิยาม จัดตั้งและปกป้องสิทธิทางการเมือง เศรษฐกิจและสังคมแก่สตรี ซึ่งรวมถึงการแสวงจัดตั้งโอกาสที่เท่าเทียมแก่สตรีในการศึกษาและการจ้างงานด้วย ทั้งนี้ ระวังสับสนกับลัทธินิยมผู้หญิงหรือวูแมนนิสม์ (Womanism) ซึ่งเป็นแนวคิดคนละอย่างกัน

ชาร์ล ฟูรีเย นักปรัชญาชาวฝรั่งเศส ได้รับการกล่าวถึงว่าเป็นผู้ให้กำเนิดคำว่า "เฟมินิสม์" ในปี 1837 คำว่า "เฟมินิสม์" และ "เฟมินิสต์" ปรากฏครั้งแรกในฝรั่งเศสและเนเธอร์แลนด์ในปี 1872 บริเตนใหญ่ในคริสต์ทศวรรษ 1890 และสหรัฐอเมริกาในปี 1910, และพจนานุกรมภาษาอังกฤษ ฉบับออกซฟอร์ดระบุว่า ปี 1894 เป็นปีที่ปรากฏคำว่า "เฟมินิสต์" ครั้งแรก และปี 1895 ปรากฏคำว่า "เฟมินิสม์" ครั้งแรก ปัจจุบัน พจนานุกรมภาษาอังกฤษ ฉบับออกซฟอร์ด นิยามเฟมินิสต์ว่าเป็น "ผู้สนับสนุนสิทธิและความเสมอภาคของสตรี"

ทฤษฎีคตินิยมสิทธิสตรี ซึ่งกำเนิดขึ้นจากขบวนการคตินิยมสิทธิสตรีเหล่านี้ มีเป้าหมายเพื่อทำความเข้าใจความไม่เสมอภาคทางเพศสภาพโดยการสังเกตบทบาททางสังคมและประสบการณ์ชีวิตของสตรี มีการพัฒนาทฤษฎีในหลายสาขาวิชาเพื่อตอบสนองต่อประเด็นอย่างการประกอบสร้างเพศและเพศภาวะ คตินิยมสิทธิสตรีในอดีตบางรูปแบบถูกวิจารณ์ว่า คำนึงถึงแต่มุมมองของสตรีผิวขาว ชนชั้นกลางและมีการศึกษาเท่านั้น ซึ่งนำไปสู่คตินิยมสิทธิสตรีรูปแบบเจาะจงเชื้อชาติหรือหลายวัฒนธรรม

การรณรงค์สิทธิสตรีของนักเคลื่อนไหวคตินิยมสิทธิสตรี เช่น ในกฎหมายสัญญา กรรมสิทธิ์และการออกเสียงเลือกตั้ง ขณะที่สนับสนุนความชอบธรรมในร่างกาย การตัดสินใจเรื่องส่วนบุคคลและสิทธิอนามัยเจริญพันธุ์แก่สตรี การรณรงค์คตินิยมสิทธิสตรีได้เปลี่ยนแปลงสังคม โดยเฉพาะอย่างยิ่งในโลกตะวันตก โดยการบรรลุสิทธิออกเสียงเลือกตั้งของผู้หญิง ความเป็นกลางของเพศสภาพในภาษาอังกฤษ การจ่ายค่าจ้างเท่าเทียมแก่สตรี สิทธิอนามัยเจริญพันธุ์ของสตรี รวมถึงการเข้าถึงการคุมกำเนิดและการทำแท้ง และสิทธิในการทำสัญญาและเป็นเจ้าของกรรมสิทธิ์ นักคตินิยมสิทธิสตรีทำงานเพื่อปกป้องสตรีและเด็กหญิงจากความรุนแรงในครอบครัว การล่วงละเมิดทางเพศและการทำร้ายทางเพศ พวกเขายังสนับสนุนสิทธิในที่ทำงาน รวมถึงการลาคลอด และต่อต้านการเลือกปฏิบัติต่อสตรีทุกรูปแบบ แต่เพราะคตินิยมสิทธิสตรีแสวงความเท่าเทียมทางเพศ จึงมีนักคตินิยมสิทธิสตรีบางคนแย้งว่า การปลดปล่อยบุรุษก็เป็นส่วนที่จำเป็นของคตินิยมสิทธิสตรีเช่นกัน และว่าบุรุษเองก็ถูกทำร้ายจากลัทธิกีดกันทางเพศและบทบาทประจำเพศเช่นกัน

## ทฤษฎี
ทฤษฎีสตรีนิยมเป็นส่วนขยายของคตินิยมสิทธิสตรีในด้านทฤษฎีหรือปรัชญา ครอบคลุมการทำงานในสาขาวิชาต่าง ๆ รวมทั้งมานุษยวิทยา สังคมวิทยา เศรษฐศาสตร์ การศึกษาของสตรีการวิจารณ์วรรณกรรมประวัติศาสตร์ศิลปะ จิตวิเคราะห์ และปรัชญา ทฤษฎีสตรีนิยมมีจุดมุ่งหมายเพื่อทำความเข้าใจเกี่ยวกับความไม่เสมอภาคทางเพศและมุ่งเน้นไปที่การเมือง ความสัมพันธ์ อำนาจ และเรื่องทางเพศ ในขณะที่การให้คำวิจารณ์เกี่ยวกับความสัมพันธ์ทางสังคมและการเมืองเหล่านี้ ทฤษฎีสตรีนิยมส่วนใหญ่ยังเน้นการส่งเสริมสิทธิและความสนใจของสตรี หัวข้อการอภิปรายหลัก ได้แก่ การเลือกปฏิบัติ สามัญทัศน์ การทำให้เป็นวัตถุโดยเฉพาะทางเพศ (objectification)  การกดขี่ และการปกครองแบบผู้ชายเป็นใหญ่ 

## อ้างอิง

หมวดหมู่:เพศกับการศึกษา
หมวดหมู่:เพศภาวะ
หมวดหมู่:ปรัชญา
หมวดหมู่:การเมือง
พระเกตุ

**พระเกตุ** (เทวนาครี: केतु *เกตุ*) เป็นเทวดานพเคราะห์องค์หนึ่ง ในคติไทย พระเกตุถูกสร้างขึ้นมาจากพระศิวะทรงนำนาค 9 ตัว บดป่นเป็นผง ห่อผ้าสีทอง ประพรมด้วยน้ำอมฤต แล้วเสกได้เป็นพระเกตุ มีพระวรกายสีทอง ทรงเครื่องประดับด้วยทองคำและแก้วโกเมน ทรงนาคเป็นพาหนะ ประจำอยู่ทิศเบื้องกลาง บ้างก็ว่า พระเกตุเกิดจากหางของพระราหู เนื่องจากพระราหูแอบไปขโมยน้ำอมฤตที่เทวดาได้กวนไว้ดื่ม พระวิษณุโกรธจึงขว้างจักรตัดเอวพระราหู เดชะฤทธิ์น้ำอมฤต พระราหูจึงไม่ตาย และกลับไปยังวิมานเดิม หางที่ขาดนั้นเองก็กลายเป็นพระเกตุ ประจำอยู่ทิศเบื้องกลาง ให้ผลเป็นกลาง ๆ ในการพยากรณ์ จึงไม่นิยมพิจารณาพระเกตุมากนัก

thumb|พระเกตุครึ่งนาคหัวขาดแบบฮินดู

ในคติฮินดู พระเกตุ เป็นน้องชายของพระราหู ที่เกิดจากท้าววิประจิตติ กับนางสิงหิกา แต่ส่วนมากนิยมว่า พระเกตุเป็นส่วนลำตัวของพระราหูที่ถูกจักรตัดออกไป พระราหูจึงมีแต่หัว ส่วนพระเกตุมีแต่ลำตัวที่ไม่มีหัว บ้างก็ว่าพระศุกร์ได้นำนาคมาผ่าเป็น 2 ส่วน เพื่อมาต่อให้ราหูและเกตุ พระราหูมีหัวเป็นอสูรตัวเป็นเทพนาค พระเกตุมีหัวเป็นเทพนาคตัวเป็นอสูร 

ลักษณะของพระเกตุ ในคติไทย เป็นเทพบุรุษมีกายสีทอง มี 2 กร ทรงพระขรรค์เป็นอาวุธ สวมมงกุฎยอดชัย สวมอาภรณ์สีทอง ทรงเครื่องประดับด้วยทองคำและแก้วโกเมน ทรงนาคเป็นพาหนะ ในคติฮินดู เป็นเทพอสูรมีกายสีส้มทองดังดอกทองกวาว กายใหญ่ มีเศียรใหญ่ นัยน์ตาสีแดงเลือด บ้างก็ว่าสีน้ำตาล มี มี ๔ กร ทรงธง คทา ดาบ โล่ ฯลฯ สวมมงกุฎทองคำ มีรัศมีสีแดง สวมอาภรณ์สีทองและสีแดง ทรงเครื่องประดับด้วยทองคำและแก้วโกเมน ทรงนกอินทรีเป็นพาหนะ บ้างก็วาดพระเกตุเป็นครึ่งอสูรครึ่งนาค บ้างก็วาดพระเกตุเป็นครึ่งอสูรครึ่งนาค แต่หัวขาด พระเกตุ ยังมีนามอื่น ๆ อีก เช่น พระโฆระ, พระสถูลศิระ, พระธวชากฤติ, พระมหาภีติกร, พระจิตรวรรณ, พระรักตเนตร, พระมหาสูร, พระกรูระกัณฐ์, พระโกรธนิธิ, พระอันตยเคราะห์, พระคทาปาณี, พระมันทสขา ฯลฯ

ในโหราศาสตร์ไทย พระเกตุถูกแทนด้วยสัญลักษณ์ ๙ (เลขเก้าไทย) มีอัตราการจรในแต่ละราศีประมาณสองเดือน โคจรย้อนจักรราศีเช่นเดียวกับราหู แต่ไม่ได้เล็งกับราหูตลอดเวลาเช่นทางสากลและอินเดีย โดยในส่วนของเกตุมีความสัมพันธ์กับจันทร์ จึงเป็นปัจจัยที่มีความหมายที่คล้ายกับจันทร์ส่วนหนึ่งคือความหวั่นไหว อ่อนไหวได้ง่าย แต่ว่าเป็นขั้นสูงของจันทร์ที่ละเอียดกว่า จึงแทนด้วยสิ่งศักดิ์สิทธิ์ที่รับรู้ได้ด้วยใจ และเมื่อเกตุไปกุมกับดาวเคราะห์ใด ๆ จะทำให้ดาวนั้นเพิ่มการตอบสนองจากการถูกกระทบมากขึ้น เช่นการเกิดอารมณ์ร่วมกับเหตุการณ์อันเกิดจากดาวที่จรมากระทบได้มากขึ้นกว่าเดิม ซึ่งมีสิ่งที่เกิดดุจดังเลข ๙ ที่มีลักษณ์ที่ดุจดังน้ำหรือเปลวไฟที่มีอาการสั่นไหวนั่นเอง

พระเกตุเมื่อเทียบกับความเชื่อทางตะวันตกแล้ว เทียบได้กับโพไซดอนตามเทพปกรณัมกรีก และเนปจูนตามเทพปกรณัมโรมัน

ส่วนเกตุทางสากลและอินเดียคือจุดตัดของวงโคจรโลกรอบดวงอาทิตย์ตัดกับดวงจันทร์โคจรรอบโลก คือช่วงที่เป็นจุดตัดที่มีทิศทางการโคจรของดวงจันทร์จากที่อยู่ทิศใต้ของเส้นวงโคจรของโลกรอบดวงอาทิตย์กำลังเดินขึ้นไปทางทิศเหนือของเส้นวงโคจรของโลกรอบดวงอาทิตย์

## อ้างอิง
* อุระคินทร์ วิริยะบูรณะ และคณะ.พรหมชาติ ฉบับหลวง. กรุงเทพฯ:สำนักงาน ลูก ส.ธรรมภักดี, ม.ป.ป.
* เทพย์ สาริกบุตร และคณะ.พรหมชาติ ฉบับราษฎร์. กรุงเทพฯ:สำนักงาน ลูก ส.ธรรมภักดี, ม.ป.ป.

พระเกตุ
ก
แอฟริกากลาง

[thumb|350px|แผนที่แอฟริกาตอนกลางตามที่[สหประชาชาตินิยามไว้]]

**แอฟริกากลาง** () เป็นภูมิภาคหนึ่งของทวีปแอฟริกา ประกอบด้วยประเทศต่าง ๆ ตามนิยามที่แตกต่างกันไป **แอฟริกาตอนกลาง** () เป็นศัพท์ที่คล้ายคลึงกันที่สหประชาชาติใช้ในงานสถิติและภูมิสารสนเทศสำหรับแอฟริกา ประเทศในทั้งหมดในภูมิภาคนี้เป็นสมาชิกของประชาคมเศรษฐกิจรัฐแอฟริกากลาง (ECCAS) และหกประเทศ (แคเมอรูน สาธารณรัฐแอฟริกากลาง ชาด อิเควทอเรียลกินี กาบอง และสาธารณรัฐคองโก) ยังเป็นสมาชิกของประชาคมเศรษฐกิจและการเงินแอฟริกากลาง (CEMAC) และใช้สกุลเงินร่วมกันคือฟรังก์เซแอ็ฟอา 

แอฟริกากลางประกอบด้วยประเทศดังต่อไปนี้
* 
* 
* 
* 
* 
* 
* 
* 
* 

## ลักษณะทางเศรษฐกิจโดยรวม
### เกษตรกรรม
การเพาะปลูกพืชที่สำคัญ  ได้แก่  ข้าว ข้าวโพด ข้าวฟ่าง มันสำปะหลัง ลูกเดือย อ้อย กล้วย ยางพารา ชา กาแฟ โกโก้ มะพร้าว และปาล์ม  ส่วนการเลี้ยงสัตว์  สัตว์เลี้ยงที่สำคัญได้แก่  ไก่ โค กระบือ

### อุตสาหกรรม
อุตสาหกรรมที่สำคัญ  ได้แก่  การผลิตและการกลั่นน้ำมัน  เหมืองแร่  เหมืองเพชร  โรงเลื่อย  สุรา  เบียร์  สิ่งทอ  ผลิตภัณฑ์เนื้อวัว  ผลิตภัณฑ์จากไม้  แปรรูปอาหาร  และสินค้าอุปโภคบริโภค
## อ้างอิง

หมวดหมู่:ทวีปแอฟริกา
หมวดหมู่:แอฟริกากลาง
ลูซีน

**ลูซีน** (Lucene) เป็นซอฟต์แวร์เสรีและซอฟต์แวร์โอเพนซอร์สสำหรับใช้เป็นส่วนต่อประสานโปรแกรมประยุกต์ในการค้นคืนสารสนเทศ แต่เดิมลูซีนถูกเขียนขึ้นโดยใช้ภาษาจาวา โดย Doug Cutting ซึ่งสนับสนุนโดยมูลนิธิซอฟต์แวร์อาแพชี และเผยแพร่โดยใช้สัญญาอนุญาตซอฟต์แวร์อาแพชี ลูซีนถูกย้ายไปเขียนขึ้นด้วยภาษาอื่น ๆ นอกจากภาษาจาวาด้วย ได้แก่ ภาษาเพิร์ล ภาษาซีชาร์ป ภาษาซีพลัสพลัส ภาษาไพทอน ภาษารูบี้ และภาษาพีเอชพี

ลูซีนเหมาะกับการใช้งานใดที่ต้องการการสร้างดัชนีข้อความอย่างเต็มรูปแบบ (Full-text indexing) และความสามารถในการค้นคืนข้อความแบบเต็มรูปแบบ (Full-text searching) ลูซีนได้รับการยอมรับอย่างกว้างขวางในการนำไปใช้สร้างเครื่องมือช่วยค้นหาข้อมูลสำหรับอินเทอร์เน็ต หรือ ภายในองค์กร หรือ เฉพาะในเว็บไซต์เดียว ซึ่งบางครั้งก็มีผู้เข้าใจผิดว่าลูซีนเป็นเครื่องมือช่วยค้นหาข้อมูลเต็มรูปแบบ ที่มีเครื่องมือรวบรวมเว็บเพจ (Web crawler) และโปรแกรมแจงโครงสร้างภาษา HTML ด้วย ทั้งนี้โปรแกรมที่ใช้งานลูซีนจะต้องมีมีเครื่องมือรวบรวมเว็บเพจ (Web crawler) และโปรแกรมแจงโครงสร้างภาษา HTML โดยแยกออกจากลูซีน

สิ่งที่อยู่ในแก่นของสถาปัตยกรรมเชิงตรรกะของลูซีนคือแนวคิดว่าเอกสารประกอบไปด้วยเขตข้อมูลของข้อความ ซึ่งทำให้ส่วนต่อประสานโปรแกรมประยุกต์ของลูซีนยืดหยุ่นพอที่จะไม่ขึ้นอยู่กับรูปแบบไฟล์ ข้อความจากไฟล์ในรูปแบบ PDF HTML เอกสารไมโครซอฟท์เวิร์ด และรูปแบบอื่น ๆ อีกมากมายสามารถนำมาสร้างดัชนีได้ตราบเท่าที่สามารถสกัดข้อความจากเอกสารได้

## โครงการที่ใช้ลูซีน
* วิกิพีเดียใช้ลูซีนในการค้นหาแบบเต็มรูปแบบ
* บีเกิลใช้ลูซีนที่ย้ายไปเขียนด้วยภาษาซีชาร์ป ชื่อว่า Lucene.Net สำหรับสร้างดัชนี
* Docco (โฮมเพจ) ใช้ลูซีนในการค้นหาในเครื่องส่วนบุคคล (Desktop search)
* DSpace (โฮมเพจ) ใช้ลูซีน

## อ้างอิง

หมวดหมู่:ซอฟต์แวร์เสรี
นาง

**ชาวนาง** ตั้งถิ่นฐานในสุดชายแดนฝั่งขวาของแม่น้ำแดง ประเทศเวียดนามในบริเวณที่มีรูปสี่เหลี่ยมซึ่งมีอาณาเขตถูกคั่นโดยประเทศจีน แม่น้ำแดง อาณาเขตแคว้นฟันสีพาน  น้ำบ่อ และพลเมืองเชื้อชาติเดียวกัน และถือว่าเดิมเป็นคนไท เนื่องจากอยู่ใกล้ประเทศจีน อิทธิพลจีนจึงมีมาก (ติดต่อกันผ่านแม่น้ำแดง) ชาวนางมีประชากรประมาณ 20,000 คน

## ภาษา
พวกนางพูดภาษาใกล้เคียงกับภาษาไทยมาก แต่ทำการอะไรจะไปทางจีนมาก ซึ่งจะพบคุณลักษณะแบบในแคว้นชาวนาง คล้ายกันกับพวกทางพงโถ แต่พูดจาด้วยสำเนียงเร็วกว่า 

## ประเพณี
ชาวนางจะมี **"การเต้นรำหมวก"** เป็นที่รู้จักกันแพร่หลายกันในพงโถ เต้นด้วยจังหวะช้านาบเนิบ ส่วนที่เมืองฮุมใช้กลองตีเข้าจังหวะช่วยในการเต้นรำ เหล่าหญิงจะเต้นรำชาวนางแห่งเมืองตำดวง เต้นรำแบบนักรบ โดยใช้ไม้พลองสำหรับหาบน้ำ

หมวดหมู่:ชาวไท
หมวดหมู่:กลุ่มชาติพันธุ์ในประเทศเวียดนาม
การดำรงอยู่

frame|ปากกาด้ามนี้สีน้ำเงิน
**การดำรงอยู่** หรือ **การมีอยู่** () หมายถึง การที่สิ่งใดสิ่งหนึ่งมีอยู่ หรือดำรงอยู่ ไม่ว่าภายในหรือนอกเหนือเวลาและสถานที่ก็ตาม

## อ้างอิง

หมวดหมู่:อภิปรัชญา
ฮาอะไป

thumb|120px|ที่ตั้งของอำเภอฮาอะไปในประเทศตองงา
**ฮาอะไป** () เป็นเกาะและเขตในการปกครองของราชอาณาจักรตองงา อยู่ทางตอนกลางของประเทศ ซึ่งมีโตงาตาปูอยู่ตอนใต้และมีวาวาอูอยู่ทางเหนือ มีเกาะอยู่เพียง 17 เกาะทางตอนเหนือเท่านั้นที่มีประชากรอาศัยอยู่ และเกาะใหญ่ของเขตนี้ก็ตั้งอยู่ในเขตตะวันออก คือเกาะลิฟูกา เกาะฟัว ซึ่งมีประชากรรวมกัน 4249 คน ส่วนเกาะนูกูนาโมและเกาะฮาอาโน มีประชากรกว่า 728 คน ส่วน 2 เกาะทางตะวันตกที่สำคัญคือ เกาะโตฟัวและเกาะเกา

## ประชากร

## ดูเพิ่ม
* ประเทศตองงา
* รายชื่อเมืองในตองงา

## อ้างอิง

## แหล่งข้อมูลอื่น
* 

หมวดหมู่:กลุ่มเกาะในประเทศตองงา
หมวดหมู่:เขตการปกครองของประเทศตองงา
เวอร์จิล

thumbnail|เวอร์จิล
**ปูบลิอุส แวร์กิลิอุส มาโร** () หรือ **เวอร์จิล** (; 15 ตุลาคม 70 ปีก่อนคริสต์ศักราช - 21 กันยายน 19 ปีก่อนคริสต์ศักราช) เป็นกวีชาวโรมโบราณ บทกวีที่เขาแต่งจะเป็นเรื่องเกี่ยวกับพระเจ้าและนิยายปรัมปรา งานเขียนที่มีชื่อเสียงของเขาได้แก่  *[[เอ็กคล็อกส์]]* (*[[:en:Eclogues|Eclogues]]*), *[[จอร์จิกส์]]* (*[[:en:Georgics|Georgics]]*) และมหากาพย์ *[[อีนีอิด]]* (*[[:en:Aeneid|Aeneid]]*)

หมวดหมู่:นักเขียนชาวโรมัน
หมวดหมู่:บุคคลที่เกิดในปี พ.ศ. 474
หมวดหมู่:บุคคลที่เสียชีวิตในปี พ.ศ. 525
ฮัล อแจท

**ฮัล อแจท**  ()  เป็นเครื่องบินที่ได้รับการพัฒนามาจากเครื่องบินเจ๊ตขับไล่น้ำหนักเบาแบบฮ็อคเกอร์ ซิดเดลี่ย์ ฟอลแลนด์ ของสหราชอาณาจักร โดยมีสมรรถนะสูงขึ้น มีการพัฒนาอุปกรณ์สื่อสาร-เดินอากาศที่สมบูรณ์ขึ้น และมีประสิทธิภาพในการรบดีขึ้น เครื่องต้นแบบ อแจทบินเป็นครั้งแรกเมื่อวันที่ 6 มีนาคม ค.ศ. 1975

## รายละเอียด ฮัล อแจท
* **ผู้สร้าง** บริษัท ฮินดูสถาน แอโรนอติกส์ (อินเดีย)
* **ประเภท** ขับไล่/โจมตี น้ำหนักเบา ที่นั่งเดียว
* **เครื่องยนต์** เทอร์โบเจ๊ต รอลส์-รอยซ์ บริสตอล ออร์ฟิอุส 701-01 ให้แรงขับ 2,043 กิโลกรัม 1 เครื่อง
* **กางปีก** 6.73 เมตร
* **ยาว** 9.04 เมตร
* **สูง** 2.46 เมตร
* **พื้นที่ปีก** 12.69 ตารางเมตร
* **น้ำหนักเปล่า** 2,307 กิโลกรัม
* **น้ำหนักวิ่งขึ้น** 3,539 กิโลกรัม
* **น้ำหนักวิ่งขึ้นสูงสุด** 4,170 กิโลกรัม
* **น้ำหนักร่อนลงปกติ** 2,767 กิโลเมตร
* **อัตราเร็วขั้นสูง** 0.96 มัค ที่ระยะสูง 12,000 เมตร 
* **เพดานบินใช้งาน** 13,720 เมตร
* **รัศมีทำการรบ** 204 กิโลเมตร
* **อาวุธ** ปืนใหญ่อากาศเอเดน ขนาด 30 มม. 2 กระบอก พร้อมกระสุนกระบอกละ 90 นัด
** กระเประจรวดแอโรว์ บรรจุจรวดขนาด 68 มม. กระเประละ 18 นัด ที่ใต้ปีก
** ลูกระเบิดขนาด 500 ปอนด์ 2 ลูก

## อ้างอิง

หมวดหมู่:เครื่องบินฮัล
หมวดหมู่:เครื่องบินโจมตี
ลัทธิฟาสซิสต์

[thumb|[เบนิโต มุสโสลินี (ซ้าย) ผู้นำของฟาสซิสต์อิตาลี และอดอล์ฟ ฮิตเลอร์ (ขวา) ผู้นำของนาซีเยอรมนี ทั้งสองคนเป็นฟาสซิสต์]]
thumb|150px|สัญลักษณ์ลัทธิฟาสซิสต์
**ลัทธิฟาสซิสต์** () เป็นลัทธิชาติ-อำนาจนิยมมูลวิวัติรูปแบบหนึ่ง ซึ่งมีความโดดเด่นในทวีปยุโรปช่วงต้นคริสต์ศตวรรษที่ 20 ขบวนการฟาสซิสต์รุ่นแรก ๆ กำเนิดขึ้นในประเทศอิตาลีราวสงครามโลกครั้งที่หนึ่ง โดย เบนิโต มุสโสลินี นายกรัฐมนตรีและผู้นำสูงสุดของอิตาลี               ผู้ก่อตั้งระบอบฟาสซิสม์ ได้รับอิทธิพลจากสหการนิยมชาติ (national syndicalism) การรวมจุดยืนฝ่ายขวาโดยทั่วไปเข้ากับการเมืองฝ่ายซ้ายบางส่วน ซึ่งตรงข้ามกับคอมมิวนิสต์ สังคมนิยม เสรีประชาธิปไตย และอนุรักษนิยมดั้งเดิม แม้ว่าโดยปกติลัทธิฟาสซิสต์จะถูกจัดเป็น "ขวาจัด" ตามการแบ่งพิสัยมโนคติทางการเมืองแบบซ้าย–ขวา (political spectrum) ดั้งเดิม พวกฟาสซิสต์เองและนักวิจารณ์บางส่วนแย้งว่าคำอธิบายนี้ไม่เพียงพอ 

นักฟาสซิสต์มุ่งรวมชาติของพวกตนผ่านรัฐเผด็จการเบ็ดเสร็จที่สนับสนุนการระดมชุมชนชาติอย่างกว้างขวาง และมีลักษณะเด่นโดยมีพรรคแนวหน้า (vanguard party) ซึ่งริเริ่มขบวนการการเมืองปฏิวัติโดยมุ่งหมายเพื่อจัดระเบียบชาติใหม่ตามหลักการของอุดมการณ์ลัทธิฟาสซิสต์ ขบวนการฟาสซิสต์ทั้งหลายมีลักษณะร่วมบางอย่าง รวมทั้งความเคารพรัฐ การอุทิศให้แก่ผู้นำที่เข้มแข็ง และการเน้นความคลั่งชาติ (ultranationalism) และแสนยนิยม ลัทธิฟาสซิสต์มองการเมือง ความรุนแรง สงครามและจักรวรรดินิยมว่าเป็นวิธีการบรรลุการฟื้นพลังของชาติ และยืนยันว่าชาติที่เข้มแข็งกว่ามีสิทธิที่จะขยายอาณาเขตโดยเข้าแทนที่ชาติที่อ่อนแอกว่า

อุดมการณ์ลัทธิฟาสซิสต์อ้างความสำคัญสูงสุดของรัฐอย่างต่อเนื่อง ผู้นำอย่างเบนิโต มุสโสลินีในอิตาลี และอดอล์ฟ ฮิตเลอร์ในเยอรมนี รวมรัฐและอ้างอำนาจที่แย้งไม่ได้ ลัทธิฟาสซิสต์ยืมทฤษฎีและศัพท์จากสังคมนิยม แต่แทนที่การมุ่งไปยังความขัดแย้งทางชนชั้นของสังคมนิยมด้วยการมุ่งไปยังความขัดแย้งระหว่างชาติและเชื้อชาติ
 ลัทธิฟาสซิสต์สนับสนุนระบบเศรษฐกิจแบบผสม โดยมีเป้าหมายหลักเพื่อบรรลุการพึ่งตนเองทางเศรษฐกิจเพื่อให้ชาติมีเอกราชผ่านนโยบายเศรษฐกิจแบบคุ้มครองและมีการแทรกแซงจากรัฐ

หลังสงครามโลกครั้งที่สอง มีพรรคการเมืองน้อยพรรคที่อธิบายตนเองอย่างเปิดเผยว่าเป็นฟาสซิสต์ และคู่แข่งทางการเมืองมักใช้คำนี้เป็นคำหยาบ บางครั้งคำว่าลัทธิฟาสซิสต์ใหม่หรือหลังลัทธิฟาสซิสต์ใช้อย่างเป็นทางการเพื่ออธิบายพรรคการเมืองขวาจัดที่มีอุดมการณ์คล้ายคลึงหรือมีรากมาจากขบวนการฟาสซิสต์ในคริสต์ศตวรรษที่ 20

## ที่มาของชื่อ
ในอิตาลีเรียกการปกครองแบบนี้ว่า *ฟาซิโอ* เป็นภาษาละติน แปลว่า สหภาพ หรือ สมาชิก ทั้งยังแปลได้อีกว่าเป็นแขนงไม้ที่พันรอบขวาน (มีมาตั้งแต่สมัยโรมัน โดยเรียกว่า ฟาสเซส (fasces) ถือโดยลิคเตอร์ (lictor) ซึ่งเป็นกลุ่มคนที่มีหน้าที่ในการดูแลความสงบเรียบร้อย)

ลัทธิฟาสซิสต์เป็นชื่อของอาณาจักรโรมันสมัยก่อน มันคือไม้เมื่อไม้มีอยู่แท่งเดียวก็จะหักได้ง่าย แต่เมื่อนำไม้มารวมกันนั้นจะหักได้ยากมาก เหมือนกับเมื่อชาติมีประชาชนมารวมกันก็จะทำให้ชาติแข็งแกร่งไร้เทียมทาน แต่กลายเป็นว่าลัทธิฟาสซิสต์ ไม่แข็งแกร่งเท่าที่ควรเพราะประชาชนเบื่อกับการทำงาน และการปฏิวัติของลัทธิฟาสซิสต์ ซึ่งทำให้ลัทธิฟาสซิสต์สิ้นสุดในปี พ.ศ. 2486

## ดูเพิ่ม
* ลัทธิอิงสามัญชน
* ศาสนาทางโลก

## อ้างอิง

หมวดหมู่:สังคมศาสตร์
หมวดหมู่:ระบอบเผด็จการ
หมวดหมู่:อุดมการณ์ทางการเมือง
หมวดหมู่:ลัทธิ

ฟ
ซ้าบ 105

ซ้าบ 105|thumb|250px|right
**ซ้าบ 105** () ซ้าบ 105 เป็นเครื่องบินรบเอนกประสงค์ กองทัพสวีเดนกำหนดสัญลักษณ์เป็น เอสเค 60 บินเป็นครั้งแรกในวันที่ 29 มิถุนายน ค.ศ. 1963 และได้สร้างขึ้นมาอีกหลายรุ่น

* เอสเค 60 เอ เป็นรุ่นสำหรับฝึก
* เอสเค 60 บี เป็นเครื่องบินโจมตีภาคพื้นดิน
* เอสเค 60 ซี เป็นเครื่องบินตรวจการณ์ถ่ายภาพ

## รายละเอียด ซ้าบ 105
ข้อมูลจำเพาะ

* **ผู้สร้าง** บริษัทซ้าบ-สคาเนีย (สวีเดน)
* **ประเภท** เจ๊ตเอนกประสงค์ใช้ในภารกิจโจมตี/ฝึก 2 ที่นั่งเคียงกัน
* **เครื่องยนต์** เทอร์โบเจ๊ต เจเนอรัล อีเล็คตริค เจ 85-ยีอี.17 บี ให้แรงขับสถิตเครื่องละ 1,293 กิโลกรัม
* **กางปีก** 9.5 เมตร
* **ยาว** 10.8 เมตร
* **สูง** 2.7 เมตร
* **พื้นที่ปีก** 16.3 ตารางเมตร
* **น้ำหนักเปล่า** 3,065 กิโลกรัม
* **น้ำหนักวิ่งขึ้น** 4,860 กิโลกรัม เมื่อใช้ในภารกิจฝึก
** 6,500 กิโลกรัม เมื่อบรรทุกอาวุธเต็มที่
* **อัตเร็วขั้นสูงที่ระยะความสูง 10,000 เมตร** 970 กิโลเมตร/ชั่วโมง เมื่อเครื่องบินหนัก 4,330 กิโลกรัม
** 880 กิโลเมตร/ชั่วโมง เมื่อเครื่องบินหนัก 5,775 กิโลกรัม
* **อัตราเร็วขั้นสูงที่ระดับน้ำทะเล** 875 กิโลเมตร/ชั่วโมง เมื่อเครื่องหนัก 4,330 กิโลกรัม
** 820 กิโลเมตร/ชั่วโมง เมื่อเครื่องหนัก 5,775 กิโลกรัม
* **อัตราไต่ที่ระดับน้ำทะเล** 3,400 เมตร/นาที
* **เพดานบินใช้งาน** 13,000 เมตร
* **รัศมีทำการรบ** 
** **เมื่อบรรทุกลูกระเบิด 500 ปอนด์ 6 ลูก**
** 695 กิโลเมตร เมื่อบิน สูง-ต่ำ-สูง
** 300 กิโลเมตร เมื่อบิน ต่ำ-ต่ำ-ต่ำ
** **เมื่อบรรทุกระเบิด 500 ปอนด์ 4 ลูก และ ถังเชื้อเพลิงอะไหล่ 2 ถัง**
** 995 กิโลเมตร เมื่อบิน สูง-ต่ำ-สูง
** 415 กิโลเมตร เมื่อบิน ต่ำ-ต่ำ-ต่ำ
* **พิสัยบินไกลสุด** 2,700 กิโลเมตร
* **อาวุธ** ปืนใหญ่อากาศขนาด 30 มม. 2 กระบอก
** ลูกระเบิดขนาด 500 ปอนด์ 4 ลูก หรือ ลูกระเบิดขนาด 750 ปอนด์ 4 ลูก
** อาวุธปล่อย ไซด์ไวน์เดอร์ 2 นัด

## อ้างอิง

หมวดหมู่:เครื่องบินโจมตี
หมวดหมู่:เครื่องบินซ้าบ
หมวดหมู่:อากาศยานไอพ่นสองเครื่องยนต์
ทอมัส เพน

**โทมัส เพน** (; ชื่อเกิด **โทมัส เพน** ();   – 8 มิถุนายน ค.ศ. 1809) เป็นนักเคลื่อนไหวทางการเมือง นักปรัชญา นักทฤษฎีทางการเมือง และนักปฏิวัติชาวอเมริกันเกิดที่ประเทศอังกฤษ เขาประพันธ์*[[สามัญสำนึก (จุลสาร)|สามัญสำนึก]]* (ค.ศ. 1776) *[[วิกฤตการณ์อเมริกา]]* (ค.ศ. 1776–1783) ซึ่งเป็นจุลสารสองแผ่นที่ทรงอิทธิพลที่สุด ในช่วงเริ่มต้นของเหตุการณ์การปฏิวัติอเมริกาและช่วยจุดประกายให้ผู้รักชาติ ใน พ.ศ. 1776 เพื่อประกาศอิสรภาพจากบริเตนใหญ่ ความคิดของเขาสะท้อนถึงความคิดสิทธิมนุษยชนข้ามชาติในยุคเรืองปัญญา

## หมายเหตุ

## อ้างอิง

หมวดหมู่:นักเขียนชาวอเมริกัน
หมวดหมู่:บุคคลที่เกิดในปี พ.ศ. 2280
หมวดหมู่:บุคคลที่เสียชีวิตในปี พ.ศ. 2352
หมวดหมู่:บุคคลจากนครนิวยอร์ก
หมวดหมู่:บุคคลจากเทศมณฑลนอร์ฟอล์ก
หมวดหมู่:นักปรัชญายุคเรืองปัญญา
หมวดหมู่:นักปรัชญาการเมือง
หางนกยูง

**หางนกยูง** อาจหมายถึง:

* ชื่อปลาสวยงาม ในวงศ์ Poecidae
** ปลาหางนกยูง

* ชื่อไม้พุ่มกึ่งยืนต้นขนาดเล็ก ในวงศ์ Leguminosae - Caesalpinia (ตระกูลถั่ว)
** หางนกยูงไทย (*Caesalpinia pulcherrima*) หรือ Barbadose Pride, Dwarf Poinciana

* ชื่อไม้ดอกยืนต้น ในวงศ์ Fabaceae (ตระกูลถั่ว)
** หางนกยูงฝรั่ง (*Delonix regia*)  หรือ Flamboyant, Gulmohar, Royal Poinciana ก็เรียก

* หางของ นกยูง 
** ในวัฒนธรรมกรีก หางนกยูงเป็นสัญลักษณ์ของ เทพีจูโน (เฮร่า) ตามตำนานเรื่อง เฮอร์คิวลิส 
** ในวัฒนธรรมจีน เป็นสัญลักษณ์ของขุนนาง หางนกยูง (ปลอม) ใช้ประดับบนหมวก และนิยมประดับศาลพระภูมิจีน
ปลาเสือพ่นน้ำ

**ปลาเสือพ่นน้ำ** (; ) ปลาน้ำจืดชนิดหนึ่ง อยู่ในวงศ์ปลาเสือพ่นน้ำ (Toxotidae) มีรูปร่างเป็นสามเหลี่ยม ปากกว้างมีขนาดใหญ่เฉียงลงด้านล่างและจะงอยปากยืดหดได้ มีตากลมโต เกล็ดสาก ครีบหลังแบ่งออกเป็น 2 ตอน ตอนแรกเป็นครีบแข็ง ตอนหลังเป็นครีบอ่อนมีลักษณะใสโปร่งแสง พื้นลำตัวสีขาวอมเหลือง มีจุดวงกลมสีดำขนาดใหญ่ ประมาณ 3–4 จุด ซึ่งนับว่าปลาเสือพ่นน้ำชนิดนี้เป็นปลาเสือพ่นน้ำชนิดที่มีจุดวงกลมนี้มากที่สุด และเป็นปลาเสือพ่นน้ำที่พบได้มากและแพร่หลายที่สุด

ขนาดโตเต็มที่ประมาณ 30–40 เซนติเมตร นิยมว่ายหากินอยู่ตามผิวน้ำเป็นฝูงเล็ก ๆ ไม่เกิน 20 ตัว พบได้ตามแม่น้ำลำคลองทั่วไปจนถึงเขตน้ำกร่อยเช่น ป่าชายเลน  ในภูมิภาคเอเชียตะวันออกเฉียงใต้รวมถึงประเทศไทยด้วย สามารถฉีดพ่นน้ำจากปากใส่แมลงที่อยู่เหนือน้ำได้เหมือนปืนฉีดน้ำ นอกจากนี้แล้วยังกินสัตว์ขนาดเล็กกว่า เช่น ปลาขนาดเล็ก, กุ้งฝอย เป็นต้น

มีความสำคัญต่อมนุษย์ในฐานะของการนิยมเลี้ยงเป็นปลาสวยงาม

## อ้างอิง
 

## แหล่งข้อมูลอื่น
* http://filaman.ifm-geomar.de/Summary/speciesSummary.php?ID=8079&genusname=Toxotes&speciesname=chatareus 
* http://www.vet.ku.ac.th/library-homepage/db_directory 

หมวดหมู่:วงศ์ปลาเสือพ่นน้ำ
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาตู้
หมวดหมู่:ปลาที่พบในลุ่มแม่น้ำเจ้าพระยา